L&E คาดผลประกอบการ Q4/58 เด่นสุด หลังรับรู้ฯ Backlog จำนวน 630-720 ลบ.
L&E คาดผลประกอบการ Q4/58 โตดีมาก หลังรับรู้ฯ Backlog จำนวน 630-720 ลบ. มองรายได้ปี 59 เติบโตอย่างน้อย 15-20%
18 พ.ย. 2558

นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์ จำกัด (มหาชน) หรือ L&amp;E เปิดเผยว่า สำหรับแนวโน้มผลประกอบการไตรมาส 4/2558 จะเติบโตดีมากจากมูลค่างานคงค้างในมือ (Backlog) ที่รอรับรู้รายได้ประมาณ 630-720 ล้านบาท จากมูลค่างานคงค้างทั้งหมด 900 ล้านบาท โดยงานที่รอรับรู้รายได้ส่วนใหญ่เป็นงานโครงการติดตั้งระบบไฟฟ้าแสงสว่างเอกชน และงานภาครัฐบาลที่ล่าช้า
ทั้งนี้ ไตรมาส 4/2558 เป็นไตรมาสที่ผลประกอบการโดดเด่นที่สุด แต่ทั้งปีรายได้จะเติบโต 5-10% จากปีก่อนที่มีรายได้ 2,600 ล้านบาท ต่ำกว่าเป้าหมายเล็กน้อย เนื่องจากปี 2558 เป็นปีแห่งการปรับเปลี่ยนโครงสร้างและนโยบายภาครัฐบาลทำให้งานในด้านต่างๆล่าช้าเพื่อรอความชัดเจนด้านนโยบาย
สำหรับในปี 2559  ซึ่งในปีหน้าคาดว่ารายได้ของบริษัทจะเติบโตอย่างน้อย 15-20% จากการปรับตัวเตรียมพร้อมรับมือ และโรงงานแห่งใหม่ที่ จ.ปทุมธานี สามารถเดินเครื่องกำลังการผลิตได้เต็มที่ 100% ในต้นปีหน้าซึ่งจะสนับสนุนให้ผลประกอบการปี 2559 ของ L&amp;E เติบโตได้ตามเป้าหมาย โดยคาดว่าสัดส่วนรายได้ปีหน้ามาจากงานโครงการ 70% ค้าส่ง ค้าปลีก 25% และต่างประเทศ 5%ซึ่งรายได้ค้าปลีกเพิ่มขึ้นอย่างต่อเนื่องจากหลอด LED และบริษัทฯมีกำลังการผลิตหลอด LED เพิ่มขึ้น 2 เท่าจากโรงงานแห่งใหม่ จังหวัดปทุมธานี 
 